కె. ఎన్‌. వై. పతంజలి
కె.ఎన్‌.వై.పతంజలి (మార్చి 29, 1952 - మార్చి 11, 2009) గా ప్రసిద్ధులైన ప్రముఖ తెలుగు రచయిత పూర్తిపేరు: కాకర్లపూడి నారసింహ యోగ పతంజలి.[1]
వీరు విజయనగరం జిల్లా, అలమండ గ్రామంలో 1952, మార్చి 29 న జన్మించారు. వీరి తల్లిదండ్రులు: కె.వి.వి.గోపాలరాజు మరియు సీతాదేవి. ప్రాథమిక విద్యాభ్యాసం సమయంలోనే తండ్రి వద్ద ఆయుర్వేద వైద్యాన్ని నేర్చుకున్నారు. చిన్న వయసులోనే తెలుగులో రచనలు చేయడం ప్రారంభించారు.
నవంబరు 12, 1975 లో ప్రమీలతో వివాహం జరిగింది. వీరికి ముగ్గురు అమ్మాయిలు (శాంతి, నీలిమ, షాలిని)
అనంతరం జర్నలిస్టుగా మార్చి 1975 నుంచి 84 వరకు ఈనాడు, 1984 నుంచి 1990 వరకు ఉదయంలో పనిచేశారు. అటు తర్వాత ఆంధ్రభూమి, మహానగర్‌లలో కూడా పనిచేశారు. 'పతంజలి పత్రిక' పేరిట పత్రికను నెలకొల్పి 16 నెలల పాటు నడిపారు. 2003లో ఆంధ్రప్రభలో అవకాశం రావడంతో అందులో చేరారు. కొద్ది నెలలు టీవీ 9లో విధులు నిర్వర్తించారు. 'సాక్షి' పత్రిక ఆవిర్భావం నుంచి ఎడిటర్‌గా వ్యవహించారు.
నవలికలు: ఖాకీవనం, రాజుగోరు, వీరబొబ్బిలి, గోపాత్రుడు, పిలక తిరుగుడు పువ్వు, ఓ దెయ్యం ఆత్మకథ. నవలలు: పెంపుడు జంతువులు, రాజుల లోగిళ్లు (అసంపూర్తి). కథా సంకలనాలు: దిక్కుమాలిన కాలేజి, చూపున్న పాట. ఇతరములు: గెలుపు సరే బతకడమెలా, జ్ఞాపక కథలు, శబాసో మొపాసా, వేట కథలు, పతంజలి భాష్యం, పతంజలి రచనలు (రచనల సంపుటి) పతంజలి సాహిత్యాన్ని రెండు సంపుటాలుగా మనసు ఫౌండేషన్ వారు ముద్రించారు. పతంజలి తలపులు: పతంజలి గారి గురించి ఆయన స్నేహితులు, అభిమానులు, తోటి ఉద్యోగులూ, ఇతరులూ రాసిన వ్యాసాల సంకలనం.
పతంజలికి ఎన్నో పురస్కారాలు కూడా దక్కాయి. వీటిలో ప్రధానమైనవి:
రావిశాస్త్రి రచనా పురస్కారం చాసో స్ఫూర్తి పురస్కారం కృష్ణవంశీ 'సింధూరం' సినిమాకు ఆయనకు ఉత్తమ మాటల రచయితగా బంగారు నంది అవార్డు దక్కింది.
పతంజలి నాటకోత్సవాలు థియేటర్ ఔట్రీచ్ యూనిట్ ఆధ్వర్యంలో హైదరాబాద్ లోని గోల్డెన్ త్రెషోల్డ్లో జరిగాయి. సాహిత్యానికీ, రంగస్థలానికీ మధ్య వంతెన కట్టే కృషిలో నిమగ్నమయి వున్న పెద్ది రామారావు నిర్దేశకత్వంలో హైదరాబాద్ యూనివర్సిటీ పరిశోధక విద్యార్థులు చంద్రశేఖర్ ఇండ్ల, నరేశ్ బూర్ల, శివ ఈ ప్రయోగానికి నాంది పలికారు.
గత కొంతకాలంగా కాలేయ కాన్సర్ వ్యాధితో బాధపడుతూ విశాఖపట్నంలోని ఒక ప్రైవేట్ ఆస్పత్రిలో చికిత్సపొందుతూ 2009, మార్చి 11 న కన్నుమూశారు.
పతంజలి రచనలు పతంజలి రచనలు పతంజలి రచనలు పతంజలి రచనలు పతంజలి రచనలు
వర్గం:తెలుగు రచయితలు వర్గం:విజయనగరం జిల్లా ప్రముఖులు వర్గం:1952 జననాలు వర్గం:2009 మరణాలు